Zadovoljni smo sa smještajem i boravkom u apartmanu. Helia je vrlo gostoljubiva, na sva naša pitanja odgovarala je vrlo brzo. U apartman smo stigli oko 12h, javnim prijevozom s aerodroma (metro, crvena i zelena linija), nije bilo nikakvih problema, apartman je udaljen 5 minuta pješice od metro stanice Martim Moniz.
Trenutno se odvijaju građevinski radovi u blizini, stoga je okolica pretvorena u malo gradilište, ima dosta prašine. Vjerujem da će se ti radovi uskoro završiti, makar nama to nije previše smetalo, no treba imati na umu da mala terasa nije dostupna, odnosno da nemate neki prozor s pogledom ili slično.
Apartman je lijepo namješten s ukusnim detaljima. Kupaonica je malo manja, za izrazito visoke ljude može biti tijesna. Krevet nam je bio vrlo udoban. Kuhinja je dobro opremljena.
U blizini se nalazi par vrlo zgodnih manjih restorana, s lokalnom hranom, toplo ih preporučam. Trg Martim Moniz je vrlo zabavan i dobra je atmosfera, naveče se možete opustiti uz koktel, ukusnu brzu hranu a u jednom od kafića se svako veče i zapleše. Od apartmana je vrlo jednostavno doći do samog centra ili se popeti na obližnji vidikovac. U blizini je ulica i dio grada poznat po Fado izvođačima. Čitav kvart je vrlo Lisabonski, nije toliko turistički, nama se to svidjelo. Osjećali smo se sigurno, makar se na ulicama u blizini znalo vidjeti par likova sumnjivog izgleda. Sve u svemu, apartman je za preporučiti, prije svega za mlađu generaciju i parove, ponajprije zbog toga što je Helia vrlo ljubazna i susretljiva, apartman je čist, krevet je udoban, u blizini su zanimljivi restorani, lokacija je dobra.
Helia, hvala na gostoprimstvu!